ตลาดหุ้นเอเชียเพิ่มขึ้นเช้านี้ ขณะจับตาข้อมูลจ้างงานสหรัฐ
ตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนกำลังจับตาดูสหรัฐเปิดเผยข้อมูลจ้างงานนอกภาคเกษตรเดือนต.ค. ในคืนนี้ตามเวลาไทย เพื่อประเมินว่าเศรษฐกิจสหรัฐแข็งแกร่งพอที่จะรับการขึ้นดอกเบี้ยของธนาคารกลางสหรัฐ (เฟด) ได้หรือไม่
6 พ.ย. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนกำลังจับตาดูสหรัฐเปิดเผยข้อมูลจ้างงานนอกภาคเกษตรเดือนต.ค. ในคืนนี้ตามเวลาไทย เพื่อประเมินว่าเศรษฐกิจสหรัฐแข็งแกร่งพอที่จะรับการขึ้นดอกเบี้ยของธนาคารกลางสหรัฐ (เฟด) ได้หรือไม่
โดยดัชนี MSCI Asia Pacific ขยับขึ้นเล็กน้อยแตะที่ระดับ 134.81 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 19,194.34 จุด เพิ่มขึ้น 77.93 จุด, ดัชนี SSE Composite ตลาดหุ้นจีนเปิดวันนี้ที่ 3,514.44 จุด ลดลง 8.38 จุด, ดัชนี HSI ตลาดหุ้นฮ่องกงเปิดวันนี้ที่ 22,914.20 จุด ลดลง 136.84 จุด, ดัชนี TAIEX ตลาดหุ้นไต้หวันเปิดวันนี้ที่ 8,857.61 จุด เพิ่มขึ้น 7.43 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,048.17 จุด ลดลง 1.24 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,022.52 จุด ลดลง 1.13 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,686.35 จุด ลดลง 2.19 จุด
ทั้งนี้ ผลการสำรวจของนักวิเคราะห์ระบุว่า ตัวเลขการจ้างงานนอกภาคเกษตรประจำเดือนต.ค.จะเพิ่มขึ้น 183,000 ตำแหน่ง โดยเพิ่มขึ้นจากระดับ 142,000 ตำแหน่งในเดือนก.ย. และคาดว่าอัตราการว่างงานจะลดลงสู่ระดับ 5% ซึ่งเป็นระดับต่ำสุดในรอบกว่า 7 ปี